Pagputok ng Whakaari/White Island ng 2019

Ang pulong bulkan ng Whakaari/White Island sa hilagang-silangan ng rehiyon ng Bay of Plenty sa New Zealand ay pumutok nang bayolente noong Disyembre 9, 2019 sa 14:11 NZDT (01:11 UTC). IIniulat na 47 katao ang nasa pulo sa mga oras na iyon. Noong Disyembre 16, labing walong katao ang namatay mula sa insidente, habang dalawampu't siyam na katao naman ang nasugatan, karamihan sa kanila ay may malubhang pagkasunog. Hindi pa nakukuha ang labi ng dalawang biktimang nawawala, na ipinalalagay ngayong nasawi. Ang patuloy na aktibidad ng paglindol at ng bulkan sa lugar, pati na rin ang malakas na pag-ulan, mababang antas ng pagiging madaling makita (''low visibility'') at nakalalason na gas ay humadlang sa mga pagsisikap sa gawaing pagkuha ng mga biktima sa loob ng isang linggo kasunod ng insidente.

Natukoy ng mga dalubhasa ang kaganapan bilang isang priatikong pagputok : isang paglabas ng singaw at bulkan na gas na nagdulot ng pagsabog, at nagpabuga ng bato at abo sa hangin.

Sa loob ng isang linggo pagkaraan ng pagputok, inilipad ng Royal Australian Air Force ang labintatlo nilang mamamayang nasugatan pabalik sa Australya. Ang isa sa kanila ay nasawi kinalaunan sa isang ospital sa Australya.

Mga nadisgrasya

Talasanggunian

Mga panlabas na link 
 Detalyadong mulitmedia na pagtutok sa pagputok at sa mga nadisgrasya mula sa Stuff

Mga sakunang gawa ng kalikasan